|  |  |
| --- | --- |
| Puolustusministeriö |  |
| Lainvalmistelu- ja oikeusyksikkö |
|  |
| PL 31 |
| 00131 HELSINKI |
|  |

PLM ak FI.PLM.2015-218, 909/40.02.00/2013, 9.2.2015

|  |
| --- |
| PÄÄESIKUNNAN LAUSUNTO TIEDONHANKINTALAKITYÖRYHMÄN MIETINNÖSTÄ |

Puolustusministeriö on viiteasiakirjalla pyytänyt pääesikunnan lausuntoa puolustusministeriön asettaman tiedonhankintalakityöryhmän mietinnöstä. Pääesikunnan lausunto on valmisteltu pääesikunnan oikeudellisella osastolla. Oikeudellinen osasto on perehtynyt mietintöön ja varannut tilaisuuden lausunnon antamiseen pääesikunnan operatiiviselle osastolle, suunnitteluosastolle, tiedusteluosastolle, henkilöstöosastolle, johtamisjärjestelmäosastolle, Maanpuolustuskorkeakoululle ja puolustushaaraesikunnille.

Lausunnon ovat antaneet pääesikunnan operatiivinen osasto, pääesikunnan tiedusteluosasto, Merivoimien Esikunta ja Maavoimien Esikunta. Pääesikunnan suunnitteluosasto on ilmoittanut, ettei sillä ole asiassa lausuttavaa.

Puolustusvoimat on aktiivisesti osallistunut tiedonhankintalakityöryhmän mietinnön valmisteluun. Pääesikunta yhtyy mietinnössä esitettyihin kehittämisideoihin ja johtopäätöksiin. Tiedonhankintalainsäädännön luomilla toimivaltuuksilla on pääesikunnan näkemyksen mukaan merkittävä rooli tietoverkkotilannekuvan muodostamisessa ja ennakkovaroituksen antamisessa. Ulkomaan henkilö- ja tietojärjestelmätiedustelun toteuttaminen on myös tarpeellista puolustusvoimien lakisääteisten tehtävien toteuttamisessa.

Pääesikunnan näkemyksen mukaan tiedonhankintalakityöryhmän mietinnön pohjalta tulisi käynnistää lainsäädäntöhanke. Pääesikunta asettaa edustajansa mahdollisen lainsäädäntöhankkeen valmisteluun.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Pääesikunnan päällikkö | | | Vara-amiraali | Juha Rannikko | |  | | |  | | | Apulaisosastopäällikkö | | | Varatuomari | Christel Hägglund | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |  |

|  |  |
| --- | --- |
| JAKELU |  |

|  |  |
| --- | --- |
| TIEDOKSI | PE OPOS  PE SUUNNOS  PE TIEDOS  MERIVE  MAAVE |